section_heading: 1945. – 1948.: Nejasna budućnost
paragraph_text: Nakon Drugog svjetskog rata, VW je pod britanskom administracijom obnovljen. Tvrtka duguje svoje poslijeratno postojanje najviše jednom čovjeku, časniku Britanske vojske, bojniku Ivanu Hirstu. U travnju 1945. Wolfsburg i razorenu tvornicu automobila zauzeli su Amerikanci i naknadno je predali Britancima, unutar čijeg okupiranog ozemlja su grad i ova tvornica bili. Tvornice su postavljene pod kontrolu bojnika Hirsta. Isprva je plan bio da se koristi za održavanje vojnih vozila te eventualno demontira i transportira u Ujedinjeno Kraljevstvo. Pošto je bila korištena za vojnu proizvodnju i prema Hirstovim riječima bila "politička životinja", a ne komercijalni pothvat — što je tehnički obavezno za uništenje pod uvjetima Potsdamske konferencije — oprema je u tom vremenu namjeravana biti spašena kao dio ratne reparacije. Hirst je obojio jedan od tvorničkih automobila u zeleno i demonstrirao ga uredu Britanske vojske. U nedostatku lakog transporta, u rujnu 1945. godine, Britanska vojska bila je nagovorena da naruči 20.000 vozila. Prvih nekoliko stotina automobila otišlo je osoblju iz okupacijskih snaga, te njemačkoj pošti.